ანლუ

ანლუ (; Ānlù) — ოლქის დონის ქალაქი ჩინეთის აღმოსავლეთ-ცენტრალურ ხუპეის პროვინციაში. ის ექვემდებარება პრეფექტურის დონის ქალაქ სიაოკანს. ანლუში, სუნგ-ტენის ომების დროს მოხდა ტე'ანის ალყა. 1987 წლის სექტემბერს ანლუ გახდა ქალაქი ცენტრალური ხელისუფლების განკარგულების მიხედვით.

 ადმინისტრაციული დაყოფა 
მარცხნივ|მინი| ანლუს (ტე ანი) რუკაზე  (1953)
ორი ქვერაიონი:

 ფუჩენგის ქვერაიონი (府城街道), ნანჩენგის ქვერაიონი (南城街道).

ცხრა ქალაქი:

 ჭაოპენგი (赵棚镇), ლიტიენი (李店店镇), სუნტიენი (巡店店镇), თანგტი (棠棣镇), ლეიკუნგი (雷公镇), ვანგიჭენი (王义贞镇), იენტიენი (烟店庍) 孛畈镇), ფუშუეი (洑水水镇)

ოთხი დაბა:

 ჩენტიენი (陈店店乡), სინჭა (辛榨乡), მუწი (木梓乡), ძიეკუანი (接官乡)
 ანლუს ეკონომიკური განვითარების ზონა (安陆市开发区)

 მდებარეობა 
ანლუ მდებარეობს ხუპეის პროვინციის ჩრდილო-აღმოსავლეთ ნაწილში, თუნგპოს და ტახონგის მთებთან. ქალაქში გადის 316-ე და 107-ე მაგისტრალები, ხანშის ჩქაროსნული გზა და ხანტანის რკინიგზა. ანლუ ვუხანიდან 80 კილომეტრში მდებარეობს.

ქალაქის 10% ვაკეა, 90% ბორცვებს უკავია, მათგან 79.2% დაბალია, 10.8% მაღალი. 20-ზე მეტი პატარა მთაა, მათ შორის პაიჭაოს, ტაანის, ჩას და იუელუოს მთები. ყველაზე მაღალი წერტილი, რომლის სიმაღლეა 517 მეტრი, მდებარეობს სოფელ თაიფინგში. ყველაზე დაბალი წერტილი (31 მეტრი), მდებარეობს კუჭოუს ყურეში.

 კლიმატი 
ანლუს კლიმატი სუბტროპიკული მუსონურია. გაზაფხული და შემოდგომა გრძელდება 60 დღე, ხოლო ზამთარი და ზაფხული 120 დღე. ზაფხული ნოტიო და ცხელია, ზამთარი კი მშრალი და ცივი. წლიური საშუალო ტემპერატურაა 15,8°C. ყველაზე დაბალი დაფიქსირებული ტემპერატურაა -15,3°C (1977 წლის 30 იანვარი), ხოლო ყველაზე მაღალი ტემპერატურა 40,5°C (1959 წლის 23 აგვისტო). ნალექების წლიური საშუალო რაოდენობაა 1172 მილიმეტრი. ნალექების ყველაზე მაღალი დაფიქსირებული წლიური რაოდენობა იყო 1172,6 მილიმეტრი (1954 წ.), ხოლო ყველაზე დაბალი წლიური რაოდენობა 652,9 მილიმეტრი (1978 წ.). ყველაზე წვიმიანი დღეებია აპრილიდან აგვისტომდე.

 მიწის რესურსები 
მიწის საერთო ფართობი 1355 კვადრატული კილომეტრია. სახნავი ფართობი შეადგენს 50167,09 ჰექტარს, რაც არის მთლიანი ფართობის 37,1%. ბაღები მოიცავს 917,68 ჰექტარს, რაც მთლიანი ფართობის 0,4%-ს შეადგენს. ტყის ფართობი შეადგენს 29498,77 ჰექტარს. სოფლებისა და სამრეწველო მიწის ფართობის ერთობლიობა მთლიანი ფართობის 9,7%-ს, ხოლო სატრანსპორტო მიწა 1,2%-ს შეადგენს. წყლის ფართობია 12,7%, ხოლო დარჩენილი 17.2% გამოუყენებელია.

 წყლის რესურსები 
ანლუს მდინარეები იანძის აუზის ნაწილია. მდინარე ფუს აუზი მოიცავს 677 კვადრატულ კილომეტრს, რაც მთლიანი წყლის ფართობების 50,6%-ს შეადგენს. მდინარე ჭანგის აუზია 232 კვადრატული კილომეტრი (მთლიანი წყლის ფართობის 17,7%). მდინარე ძიშის აუზი 100 კვადრატული კილომეტრია, ხოლო მდინარე ცინგშუეის აუზი 16 კვადრატული კილომეტრი. მთავარი მდინარეებია მდინარე ფუ (საშუალო წლიური ჩამონადენი 3570 კუბური მეტრი წამში) და მდინარე ჭანგი, რომელთა საერთო სიგრძე 78,7 კილომეტრია. მდინარეების საერთო სიგრძეა 812,7 კმ. მდინარის ქსელის სიმჭიდროვე 0,6 კილომეტრია კვადრატულ კილომეტრზე. ჩამონადენის მოცულობა 500 მილიონი კუბური მეტრია. დრენაჟის წლიური მოცულობა 1,45 მილიარდი კუბური მეტრია. დრენაჟის მაქსიმალური წლიური მოცულობა 1,8 მილიარდი კუბური მეტრია.

 მოსახლეობა 
2019 წელს ანლუში იყო 201,700 ოჯახი, ჯამური რეგისტრირებული მოსახლეობა 617,100 (143,500 ქალაქებში და 473,600 სოფლად). მათ შორის იყო 318 200 მამაკაცი და 298 900 ქალი. 17 წლის და უმცროსი ასაკის 10500 ადამიანი, ხოლო 60 წელზე უფროსი ასაკის 109500. მოსახლეობის მუდმივი ურბანიზაციის მაჩვენებელი 52,63%-ია. 2019 წელს 7983 ადამიანი (4143 მამაკაცი და 3840 ქალი) დაიბადა, მათ შორის 3979-ს მეორე შვილი შეეძინა. შობადობამ 12,32‰ შეადგინა. დაფიქსირდა 2643 სიკვდილი, სიკვდილიანობის მაჩვენებელი 4.08 1000 ადამიანზე; მოსახლეობის ბუნებრივი ზრდის ტემპი არის 8,24 ათას კაცზე.

 სქოლიო 

კატეგორია:ჩინეთის ქალაქები